विजय रूपाणी की पिछली सरकार में नितिन पटेल को उपमुख्यमंत्री पद के साथ-साथ वित्त और शहरी विकास मंत्रालय की बड़ी जिम्मेदारी दी गई थी। लेकिन इस बार उन्हें सड़क एवं निर्माण, स्वास्थ्य, मेडिकल शिक्षा, नर्मदा, कल्पसार एवं कैपिटल परियोजना जैसे विभागों की जिम्मेदारी सौंपी गई है । पटेल इस बात से नाखुश दिखाई पड़ रहे थे कि उनसे शहरी विकास, वित्त, पेट्रोकेमिकल्स, टाउन प्लानिंग जैसे विभाग ले लिए गए है जो पिछली सरकार में उनके पास थे। वित्त एवं पेट्रोरसायन विभाग सौरभ पटेल को दिया गया है, जिन्हें विजय रूपानी की पिछली सरकार में जगह नहीं दी गई थी। वहीं रूपानी ने शहरी विकास विभाग अपने पास रखा है।